Diari Oficial de la Generalitat Valenciana


Sumari del DOGV 9148, del 11-08-2021 (2021/8587)

RESOLUCIÓ de 3 d'agost 2021, del conseller d'Economia Sostenible, Sectors Productius, Comerç i Treball, per la qual es modifiquen resolucions de 7 de desembre 2020 de convocatòria anticipada d'ajudes per a ajustar l'import i distribució del crèdit pressupostari de la línia S5266000 a l'import autoritzat en la Llei de pressupostos de la Generalitat de 2021 i a l'import dels fons finalistes aprovat pel Ministeri de Treball i Economia Social per a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9148

Data del DOGV
:   11-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8587


Data del document
:   03-08-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 3 d'agost 2021, del conseller d'Economia Sostenible, Sectors Productius, Comerç i Treball, per la qual es modifiquen resolucions de 7 de desembre 2020 de convocatòria anticipada d'ajudes per a ajustar l'import i distribució del crèdit pressupostari de la línia S5266000 a l'import autoritzat en la Llei de pressupostos de la Generalitat de 2021 i a l'import dels fons finalistes aprovat pel Ministeri de Treball i Economia Social per a la Comunitat Valenciana. [2021/8587]  
Mitjançant la Resolució de 7 de desembre de 2020 (DOGV 9002, 21.01.2021), la Conselleria d'Economia Sostenible, Sectors Productius, Comerç i Treball va convocar anticipadament per a l'exercici 2021 unes ajudes destinades a cooperatives, societats laborals i empreses d'inserció les bases reguladores de les quals van ser aprovades per mitjà de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball. Aquesta norma reglamentària regula, entre altres, les ajudes dels programes ESEAST i ESEILS destinades respectivament a assistències tècniques i a integració laboral de socis en cooperatives, societats laborals i empreses d'inserció.  
  
I la Resolució de 7 de desembre de 2021 (DOGV 9002, 21.01.2021), de la Conselleria d'Economia Sostenible, Sectors Productius, Comerç i Treball, va convocar anticipadament, per a l'exercici 2021, unes subvencions destinades a la promoció, foment i difusió de l'economia social a la Comunitat Valenciana les bases reguladores de la qual van ser aprovades mitjançant l'Ordre 2/2020, de 27 de febrer, d'aquesta Conselleria i que estan destinades a entitats de l'anomenada economia social. En els articles 16 i 17, l'ordre de bases regula les subvencions del programa d'ajudes denominat ESAFOM, que inclou actuacions subvencionades vinculades a activitats de foment de l'ocupació i no vinculades a aquest.  
  
Amb càrrec a l'aplicació pressupostària de la classificació orgànica 11.02.01, que correspon a la Direcció General d'Emprenedoria i Cooperativisme de la Conselleria d'Economia Sostenible, Sectors Productius, Comerç i Treball, programa funcional 322.55, Suport a l'economia social i «Fent Cooperatives», línia de subvenció S5266000, del capítol IV del pressupost de despeses de la Generalitat per al 2021, es financen les següents ajudes públiques:  
1) Les convocades per la primera de les resolucions esmentades que es regulen en l'Ordre de bases 11/2019:  
- Subvencions per a incorporació de persones desocupades com a sòcies treballadores o sòcies de treball a cooperatives i societats laborals, regulades en l'article 15 de l'Ordre 11/2019 (ESEILS), fins a un import global estimat màxim de 4.370.000 euros, conformement a la distribució següent: 1.639.990 euros amb fons finalistes procedents del Servei Públic d'Ocupació Estatal; els restants 2.730.010 euros, amb fons propis, no finalistes, de la Generalitat.  
- Subvencions per a prestació d'assistències tècniques (ESEAST), regulades en l'article 17 de l'Ordre 11/2019, de bases, fins a un import global estimat màxim de 150.000 euros, del qual 60.000 euros procedeixen de fons finalistes amb origen en el Servei Públic d'Ocupació Estatal (SEPE) i 90.000 euros, de fons propis de la Generalitat Valenciana per al 2021.  
2) I ajudes previstes en la segona de les convocatòries esmentades, que són les regulades en l'Ordre 2/2020:  
- Subvencions a activitats de formació, foment i difusió no vinculades directament al foment de l'ocupació, regulades en l'article 16, de l'Ordre 2/2020 (ESAFOM no vinculades a l'ocupació) fins a un import global màxim estimat de 150.000 euros procedents de fons propis de la Generalitat.  
- Subvencions per a activitats de formació, foment i difusió vinculades directament al foment de l'ocupació, regulades en l'article 17 de l'Ordre 2/2020 (ESAFOM vinculades a l'ocupació), fins a un import global màxim estimat de 600.000 euros, que inclou una aportació de 150.000 euros procedent de fons finalistes amb origen en el Servei Públic d'Ocupació Estatal i 450.000 euros de fons propis no condicionats del pressupost de la Generalitat Valenciana per al 2021.  
L'import dels fons propis de la Generalitat finalment consignat en l'aplicació i línia indicats s'ha vist reduït en 50.000,00 euros per raó de l'aprovació de les esmenes núm. 1767 i 1768 al pressupost de la Generalitat per a l'any 2021 en haver assignat, respectivament, 15.000,00 euros i 35.000,00 euros a altres línies del pressupost.  
  
A més, en la conferència sectorial celebrada el 28 d'abril 2021, les administracions públiques allí reunides van acordar una nova distribució dels fons estatals atribuïts a les comunitats autònomes que fixa l'aportació estatal a la Comunitat Valenciana per a l'exercici 2021 en 981.590,00 euros; de la qual cosa va donar compte l'ordre ministerial TAE/527/2021, de data 26 de maig 2021, del Ministeri de Treball i Economia Social, publicada en el BOE núm. 129, del 31 de maig 2021.  
  
Congruentment amb això, el secretari autonòmic d'Ocupació i director general de LABORA, amb data 24 de maig 2021, va acordar reduir a 981.590,00 euros l'aportació estatal destinada en 2021 a ajudes a cooperatives i societats laborals i a l'economia social destinada a la Comunitat Valenciana que gestiona la Conselleria d'Economia Sostenible, Sectors Productius, Comerç i Treball a través de la seua Direcció General d'Emprenedoria i Cooperativisme.  
Per tant, es fa necessari practicar determinats ajustos en l'import i distribució del crèdit pressupostari de la línia de subvenció S5266000 de l'aplicació 48.85.29.32766.8 en l'exercici 2021.  
Per tot això, i vist el que disposen sobre aquest tema les següents normes i disposicions:  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (article 50.4).  
- El Decret 77/2019, de 7 de juny, del Consell, de regulació del procediment de gestió del pressupost de la Generalitat Valenciana (articles 12, 13, 15, 25 i 26).  
- La Llei 4/2020, de 30 de desembre, de pressupostos de la Generalitat Valenciana per al 2021.  
- El Decret 175/2020, de 30 d'octubre, del Consell, que va aprovar el Reglament orgànic i funcional de la Conselleria d'Economia Sostenible, Sectors Productius, Comerç i Treball i el seu desenvolupament mitjançant Ordre 1/2021, de 6 d'abril, d'aquesta Conselleria.  
- L'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball Productius, Comerç i Treball, per la qual s'estableixen les bases reguladores de determinades ajudes per al foment de les empreses cooperatives, les societats laborals i les empreses d'inserció, a la Comunitat Valenciana.  
  
- Ordre 2/2020, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions destinades a la promoció, foment i difusió de l'economia social a la Comunitat Valenciana.  
  
En atenció als canvis sobrevinguts amb posterioritat a la publicació de les convocatòries d'ajudes referides en l'encapçalament, i en l'exercici de les competències que m'han sigut delegades en les dues ordres de bases esmentades i la delegació de les quals ha sigut confirmada més tard per resolució del conseller d'Economia Sostenible, Sectors productius, Comerç i Treball de data 15 d'abril 2021 (ordinal quart), és procedent modificar l'import i distribució del crèdit disponible inicial de l'aplicació 84.02.46.05416.5, línia de subvenció S5266000, dels diferents programes d'ajudes que gestiona la Direcció General d'Emprenedoria i Cooperativisme, que inclouen les resolucions de les dues convocatòries anticipades d'ajudes de 7 de desembre 2020, i, per a això, resolc:  
  
Primer  
Reduir el crèdit disponible de la línia S5266000, aplicació 77.96.32.20990.6 destinat a finançar el programa ESAFOM d'ajudes a entitats de l'economia social vinculades al foment de l'ocupació regulades en l'article 16 de les bases reguladores aprovades per l'Ordre 2/2020, i que es finança amb fons propis de la Generalitat, que queda establit en 100.000 euros, en comptes de 150.000 euros, per ser aquell l'import consignat en la Llei 4/2020, de 30 de desembre, de pressupostos de la Generalitat Valenciana per al 2021. Per consegüent, s'assigna a aquest programa d'ajudes la reducció de 50.000 euros resultant de l'aprovació de les esmenes 1767 i 1768 a la Llei de pressupostos de la Generalitat vigent.  
  
Segon  
Reduir en 150.000 euros el crèdit destinat a actuacions subvencionables vinculades al foment d'ocupació del programa ESAFOM de l'article 17 de l'Ordre 2/2020, que es finança amb fons finalistes del Ministeri de Treball i Economia Social en haver autoritzat aquest una minoració d'aquests fons.  
  
Tercer  
Reduir, pel mateix motiu, el crèdit destinat a subvencions per a la integració sociolaboral d'aturats en cooperatives, societats laborals i empreses d'inserció de la Comunitat Valenciana (ESEILS) regulades en l'Ordre 11/2019 amb origen en fons finalistes de l'Estat, que es fixa en 921.590,00 euros.  
  
Quart  
Mantindre invariable la suma del crèdit corresponent als fons aportats pel Ministeri de Treball i Economia Social aplicat al programa per a finançar assistències tècniques a cooperatives de treball associat i societats laborals (ESEAST) regulades en l'Ordre 11/2019 i que és, per a l'any 2021, de 60.000 euros.  
Per a major claredat, s'adjunta, en un annex a aquesta resolució, una taula explicativa que detalla les modificacions acordades.  
  
Contra aquesta resolució, que esgota la via administrativa, es podrà interposar recurs de reposició davant del mateix òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, i del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
  
València, 3 d'agost de 2021.- El conseller d'Economia Sostenible, Sectors Productius, Comerç i Treball, p. d. (15.04.2021), la directora general d'Emprenedoria i Cooperativisme: Teresa García Muñoz.